Llyn Tsomgo

Llyn yn nwyrain Sikkim, India, yw Llyn Tsomgo (enwau amgen: Llyn Tsongmo, Llyn Changu). Mae'r enw Tibeteg (tafodiaith leol - Bhutia - Sikkim) yn golygu "Pen Llyn" neu "Llyn y tarddle" (tso "llyn" + mgo "pen"). Gorwedd y llyn tua 3,780 medr (12,400 troedfedd) i fyny ger y ffin â Tibet, tua 40 km i'r gogledd-orllewin o ddinas Gangtok, prifddinas Sikkim. Mae ffordd droellog yn dringo o Gangtok i'r llyn sy'n dringo wedyn i fwlch y Nathu La. Mae Tsomgo yn llyn sanctaidd i Bwdhyddion a Hindwaid Sikkim a'r cylch. Yn y gaeaf mae'n rhewi drostodd ond mae'r dŵr yn toddi yn y gwanwyn pan geiff ei fwydo gan eira tawdd o'r mynyddoedd uchel o'i gwmpas. Mae'n adnabyddus am y rhododendrons sy'n tyfu yno acheir hwyaid Brahminy ac adar eraill yno, ynghyd â phandas coch ar y lethrau. Gweler hefyd Nathu La